Rikunarita-ORG/Wikinium huggingface dataset:
# Li Da

Li Da|   |
| Biografía |
| Nacemento | 1890  Yongzhou
 |
| Morte | 24 de agosto de 1966  (75/76 anos) |
| Lugar de sepultura | Babaoshan Revolutionary Cemetery (en)   |
|  |
|  Head of the Publicity Department of the Chinese Communist Party (en)  |
|  |
|  |
| Datos persoais |
| Educación | 湖南大学   |
| Actividade |
| Campo de traballo | Marxismo, philosophy and politics (en) , economics and politics (en) , socioloxía e dereito  |
| Ocupación | lingüista, tradutor, político, filósofo  |
| Empregador | Universidade Jinan   Sun Yat-sen University (en)    |
| Partido político | Partido Comunista de China  |
| Membro de | Academic Division of Philosophy and Social Sciences of the Chinese Academy of Sciences (en)  (1955–)  |
| Familia |
| Cónxuxe | Wang Huiwu  |
| Fillos | Li Xintian  |

**Li Da** (chinés tradicional: 李達; chinés simplificado: 李达; *pinyin*: Lǐ Dá), nado en Yongzhou o 2 de outubro do 1890 e finado en Wuhan o 24 de agosto do 1966, foi un filósofo marxista chinés.

## Traxectoria

Li Da foi director do Departamento de Publicidade do Partido Comunista da China, do que foi fundador en xullo do 1921. En setembro dese mesmo ano, creou a Editorial do Pobo, primeira editora do partido. Li abandonou o partido no 1923, xa que consideraba a cooperación co Kuomintang como un xiro cara ao reformismo. Con todo, seguiu a manter relacións próximas con membros do partido.

Li traduciu numersosas obras do marxismo europeo ao chinés. O seu libro máis importante foi *Shehuixue dagang* 社会学大纲 ("Rudimentos de socioloxía", 1937), que influíu no pensamento de Mao Zedong. Li contribuiu a popularizar a Nova Filosofía na China, unha corrente que tivo gran relevancia na Unión Soviética durante a década dos 30.

Tras a constitución da República Popular da China no 1949, Li volveu ao partido. Foi presidente da Universidade de Hunan entre o 1949 e o 1953, e da Universidade de Wuhan entre o 1952 e o 1966. Non obstante, foi moi criticado e, incluso, linchado ao comezo da Revolución Cultural. Faleceu no 1966, e non sería rehabilitado até a morte de Mao.

## Vida persoal

Li estivo casado con Wang Huiwi, coa que tivo tres fillos. A súa filla máis vella, Li Xintian, morreu dunha enfermidade durante a segunda guerra sino-xaponesa. Tiveron outros dous fillos: unha rapaza, Li Xinyi, e mais un rapaz, Li Xintian, un dos introdutores da psicoloxía médica na China.

## Notas